Viongozi hao wanaripotiwa kuwa watazungumzia masuala kuhusu uhusianno wa nchi zao na masuala ya usalama siku ya Jumatatu

Lakini amekiambia kituo cha habari cha CBS kuwa ''hakuna kilichoharibika'' na ''labda kutaibuka jambo zuri''kutokana na mkutano huo.

Amesema pia kuwa ataibua suala la maafisa 12 wa intelijensia wa urusi walioshutumiwa kufanya udukuzi katika uchaguzi wa Marekani mwaka 2016.

Urusi inakana shutuma hizo.

Wito umekuwa ukitolewa nchini Marekani ukimtaka Trump kuahirisha mkutano wake na Putin kutokana na shutuma zilizotolewa siku ya Ijumaa na naibu mwanasheria wa serikali ya Marekani Rod Rosenstein.

Urusi imesema mazungumzo haya wanategemea kuwa chachu ya kuimarisha mahusiano kati ya nchi hizo mbili.

Trump aliiambia nini CBS?

Alisema ''anaamini katika mikutano'' akasema mikutano yake na viongozi wa Korea Kaskazini na China ilikuwa ni ''kitu kizuri sana''.

''Nafikiri ni jambo zuri kukutana.Ninaamini katika mikutano, naamini kuwa kuwa na mkutano na Kim ni jambo zuri,nafikiri kuwa na mkutano na Rais wa China lilikuwa jambo zuri.hivyo kuwa na mkutani na Urusi, Cina na Korea Kaskazini , ninaamini kwenye hayo, hakuna jambo baya litakalojitokeza kutokana na kukutana kwetu, labda ''jambo zuri litajitokeza''.Alisema Trump

''Siwezi kusema nini kitatokea, lakini naweza kukwambia ninachokiombea, na tutaona kama kuna jambo litatokea''.

Trump ataka wahamiaji watimuliwe haraka Marekani

Trump na Kim Jong Un wakubaliana mambo manne makuu

Trump alirudia kauli yake ya kukosoa utawala wa Obama,ambaye alikuwa madarakani wakati vitendo vinavyodaiwa kuwa vya udukuzi vilipofanyika.

''hili lilikuwa wakati wa utawala wa Obama, walikuwa wanafanya chochote walichokuwa wanakitaka wakati wa utawala wa Obama''.Alisema

Shutuma zinadai kuwa Raia hao wa urusi walianza mashambulizi ya mtandaoni mwezi Machi mwaka 2016 kwenye anuani za barua pepe za wafanyakazi waliokuwa katika Kampeni za urais za Hillary Clinton.

Wanashutumiwa kutumia mfumo uitwao Keystroke kumpeleleza Mwenyekiti wa chama cha DNC na kuingia kwenye... \n\nNipe kichwa kizuri cha makala hapo juu.
Trump asema ana matumaini kidogo kuhusu mkutano wake na Putin